Cyber-shot felhasználói útmutató
Nyomtatás
Legfelső oldal > A beállítások módosítása > Fő beállítások > Eye-Fi

## Eye-Fi

Képadatok átvitele az Eye-Fi kártyával
Beállíthatja, hogy kívánja-e használni egy Eye-Fi kártya (kereskedelmi forgalomban kapható) feltöltés funkcióját, amikor az Eye-Fi kártyát a fényképezőgéppel használja. Az [Eye-Fi] csak akkor jelenik meg, amikor az Eye-Fi kártya be van helyezve a fényképezőgépbe.

1. MENU (Beállítások) (Fő beállítások) [Eye-Fi] a kívánt üzemmód

| Be | A feltöltés funkció használata. A képernyőn az Eye-Fi módot megjelenítő ikon az Eye-Fi kártya kommunikációs módjától függően változik. Az Eye-Fi kártya készenléti üzemmódban van. Nincs elküldendő kép. Az Eye-Fi kártya feltöltési készenléti üzemmódban van. Az Eye-Fi kártya csatlakozás üzemmódban van. Az Eye-Fi képeket tölt fel. Hiba történt.
| Ki | Nem használja a feltöltés funkciót.

Megjegyzések

- 2011. novemberi helyzet szerint az Eye-Fi kártyák az Amerikai Egyesült Államokban, Kanadában, Japánban és az Európai Unió bizonyos országaiban kaphatók.

- Az Eye-Fi kártyáról további információért lépjen kapcsolatba közvetlenül az Eye-Fi kártyák gyártójával vagy értékesítőjével.

- Az Eye-Fi kártyák használata csak azokban az országokban és régiókban engedélyezett, ahol megvásárolták őket. A helyi korlátozásokat megsértő felhasználókat felelősségre vonhatják.

- Az Eye-Fi kártya vezeték nélküli LAN funkcióval rendelkezik. Ne helyezzen a készülékbe Eye-Fi kártyát ott, ahol a vezeték nélküli LAN tiltott, például egy repülőgépen. Ha behelyezi az Eye-Fi kártyát, az [Eye-Fi] beállítást állítsa [Ki] értékűre. Amikor az Eye-Fi kártya feltöltési funkciója [Ki] értékű, az ábra jelenik meg a képernyőn.

### Képadatok átvitele az Eye-Fi kártyával

1. Adja meg a vezeték nélküli LAN hozzáférési pont beállításait vagy az Eye-Fi kártya átviteli irányának beállításait.

További részleteket az Eye-Fi kártyához mellékelt használati útmutatóban olvashat.

1. A beállítások elvégzése után helyezze be az Eye-Fi kártyát a fényképezőgépbe, és készítse el a képeket.

A rögzített képeket a készülék automatikusan áttölti a vezeték nélküli LAN segítségével a számítógépre vagy egyéb eszközre.
Megjegyzések

- Képadatok feltöltésekor nem érhető el az [Öko mód] lehetőség.

- Ha a (hiba) ikon jelenik meg, vegye ki és helyezze be ismét az Eye-Fi kártyát, vagy kapcsolja ki és be a fényképezőgépet. Ha a (hiba) ikon továbbra is látható, akkor előfordulhat, hogy az Eye-Fi kártya sérült. A részletekkel kapcsolatban érdeklődjön az Eye-Fi, Inc. vállalatnál.

- A vezeték nélküli LAN kommunikációt megszakíthatják más kommunikációs eszközök. Ha az adatok vétele elégtelen, vigye a fényképezőgépet közelebb a hozzáférési ponthoz.

- Néhány Eye-Fi kártya „Endless Memory Mode” funkcióval rendelkezik. Ez a termék nem támogatja az „Endless Memory Mode” funkciót. Győződjön meg arról, hogy a termékbe helyezett Eye-Fi kártyák esetén ki lett kapcsolva az „Endless Memory Mode” funkció. Az „Endless Memory Mode” funkció beállításáról további részleteket az Eye-Fi kártyához mellékelt használati útmutatóban olvashat.

Vissza a tetejére